NELJANDA KOOSSEISU

JUHATUSE KOOSOLEKU P R O T O K O L L

Haapsalu								20. veebruar 2003 nr 4

Algus kell 15.00, lõpp kell 15.45

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Raimond Lunev, Märt Maiste, Alar Schönberg, Urmas Sukles, Arder Väli

Kutsutud	linnapea Teet Kallasvee

Reformierakonna fraktsiooni esimehe Urmas Suklese ettepanekul lisati väljakuulutatud päevakorra projektile punkt 2 “Kohapeal üleskerkinud küsimused” ja kinnitati juhatuse koosoleku päevakord:

1.	Haapsalu Linnavolikogu 28.02.2003 istungi päevakorra projekti koostamine.
2.	Kohapeal üleskerkinud küsimused.

Päevakorrapunkt nr 1

Haapsalu Linnavolikogu 28.02.2003 istungi päevakorra projekti koostamine

KUULATI kommunaalkomisjoni esimeest Toivo Heina.
Komisjon otsustas teha volikogu juhatusele ettepaneku mitte esitada “Haljastuse likvideerimise korra” ja “Haljastuse taastamistasu määramise ja arvutamise korra” teist lugemist istungi päevakorda põhjusel, et linnavalitsuses puudub vastava ala spetsialist, kes oleks pidanud tegelema nimetatud eelnõude sisuliste muudatustega. Eeloleva volikogu istungi päevakorras on vastavat valdkonda koordineeriva aselinnapea kinnitamine.

OTSUSTATI:
Esitada volikogule kinnitamiseks järgmine päevakord:
1. Volikogu liikme Arder Väli arupärimine
Ettekandja			linnavalitsus

2. Haapsalu Linnavolikogu 11.11.2002 otsuse nr 5 “Haapsalu Linnavolikogu komisjonide liikmete arvu ja komisjonide koosseisude kinnitamine” punkti 2.3 muutmine
Ettekandja			volikogu esimees

3. Haapsalu linna 2003. aasta eelarve teine lugemine
Ettekandja			linnavalitsus
Kaasettekandja		rahanduskomisjon

4. Haapsalu linna haldusterritooriumil avaliku korra, heakorra-, koerte ja kasside pidamise, kaevamistööde eeskirja teine lugemine
Ettekandja			linnavalitsus
Kaasettekandja		õiguskomisjon

5. Haapsalu põhimääruse esimene lugemine
Ettekandja			linnavalitsus
Kaasettekandja		õiguskomisjon

6. Haapsalu linna haridusasutuste põhimääruste osaline muutmine
Ettekandja			linnavalitsus
Kaasettekandja		kultuurikomisjon

7. Rahvakohtunike kandidaatide valimine
Ettekandja			õiguskomisjon

8. Kohtukomisjoni liikme valimine 
Ettekandja			õiguskomisjon

9. Haapsalu Linnavolikogu 30.05.1997 otsusega nr 42 kinnitatud Aktsiaseltsi Haapsalu Haljastus põhikirja muutmine
Ettekandja			linnavalitsus
Kaasettekandja		kommunaalkomisjon

10. Haapsalu Linnavalitsuse liikme kinnitamine
Ettekandja			linnavalitsus
Kaasettekandja		rahanduskomisjon

11. Haapsalu Linnavalitsuse palgalisele liikmele töötasu määramine
Ettekandja			linnavalitsus
Kaasettekandja		rahanduskomisjon

12. Audiitori määramine
Ettekandja			linnavalitsus
Kaasettekandja		rahanduskomisjon

13. Haapsalu Linnavolikogu 29.11.2002 otsuse nr 15 “Ajutise komisjoni moodustamine” muutmine tähtaja osas
Ettekandja			ajutise komisjoni esimees

Päevakorrapunkt nr 2

Kohapeal üleskerkinud küsimused

KUULATI Reformierakonna fraktsiooni esimeest Urmas Suklest, kes teatas, et täna Lääne Elus ilmunud artikkel linnapea Teet Kallasvee autotehingust iseendaga, on tekitanud paljudes küsimusi. Haapsalu linnapea rentis linnavalitsusele oma firmale kuulunud auto. Rendilepingu kohaselt maksab linnavalitsus Teet Kallasveele 6757 krooni kuus, raha on laekunud linnapea isiklikule arvele.

Küsimus linnapea Teet Kallasveele: kas selline teguviis on uus elunorm Haapsalu poliitikas?

Vastas linnapea hr Kallasvee. Eelmine linnavalitsus rakendas autode puhul sama skeemi. Minu tasuda on auto hoolduskulu, ostan bensiini ja tasun liisingumaksed. Linnavalitsus maksab rendilt tulumaksu.
Konsulteerisin eelnevalt volikogu esimehega.

Küsis hr Sukles, küsis volikogu esimehelt Andres Ammaselt, kas Haapsalus on rahvavõim ja on olemas volikogu?

Vastas hr Ammas. On mõlemad.

Küsis hr Sukles. Kas volinikud peaksid olema tutvunud sellekohase lepinguga? Kas volikogu elab linnaeelarve järgi? Miks sõlmisid lepingu linna kaks tippametnikku? Miks on leping sõlmitud 22.02.2003, kehtivus tagasiulatuvalt 1. jaanuarist?

Vastas hr Kallasvee. Kahju, et tunnen veel vähe kohaliku omavalitsuse korralduse seadust. Leping sõlmiti varem kui 22. jaanuaril. Novembrikuu ja detsembrikuu sõitsin omal kulul.

Vastas hr Ammas. Linnavolikogu pädevuses ei ole linnavalitsuse autode kasutamise otsustamine ja linnavalitsuse sõlmitud lepingute ülevaatamine. Linnaeelarve koormusele on vara hinnangut anda. Eelmine linnavalitsus ei olnud limiteerinud mobiiltelefonide ja autode kulu. Kulude kasvu ei ole. On sümpaatne, et uus linnavalitsus püüab kulusid saada kontrolli alla.

Keskfraktsiooni esimees Arder Väli küsis, auto kuulus Hansaliisingule ja kuulub Teet Kallasveele. Kas sellest ajast rendib Haapsalu linn autot Teet Kallasvee käest? Kas pead eetiliseks, et rendid iseenda käest autot? Kas kannatad välja kontrolli?

Vastas hr Kallasvee. Arvan, et kannan.

Küsis hr Väli. Kas on välja töötatud vastav kord ja kas on olemas Haapsalu Linnavalitsuse korraldus?
 
Vastas hr Kallasvee. Kord on koostatud aasta lõpus novembris-detsembris. Autode nimekiri aselinnapea Schwindti juures.

Rahanduskomisjoni esimees Jaak Kanepi küsis, kas linnapea võttis midagi ette Lääne Elu vastavas artiklis esinenud vea parandamiseks? Tuleb ära õppida suhtlemine ajakirjanikega.

Vastas hr Kallasvee. Lugesin artiklit enne trükkiminekut, kuid erisoodustusmaksu osas lipsas kahjuks viga läbi.

Hr Sukles. Kes tegi ettepaneku nii toimida? 

Vastas hr Kallasvee. Aselinnapea Schwindt andis nõu.

Volikogu esimees Andres Ammas juhtis juhatuse liikmete tähelepanu sellele, et soovi korral võib esitada küsimusi, kuid mitte korraldada ülekuulamist.

Hr  Väli. Me ei allu sinu diktaadile. Tegu on poole miljonilise raha kulutamisega. Kuidas hinnata teie eetikakoodeksit. Kas linnapea Teet Kallasvee astub tagasi?

Res Publica fraktsiooni liige Alar Schönberg. Hr Väli, arvan, et sellina autode käsitlemine on heaperemehelik. On hea, kui suudetakse majandada vähema rahaga.

Hr Väli. Andres Ammas, kas pead vajalikuks revisjonikomisjoni sekkumist?

Hr Ammas. Miks mitte, kui revisjonikomisjon seda vajalikuks peab.

Revisjonikomisjoni esimees Lauri Luik. Oleme juba linnaeelarve kontrolli alustanud.

Õiguskomisjoni esimees Märt Maiste. Komisjoni koosolekul kerkis üles linnapea eetilisuse küsimus. Kas linnapea tegu oli eetiline?

Hr Kallasvee. Arvan, et oli eetiline tegu. Olen avalikult kommenteerinud ega ole midagi varjanud.

Hr Sukles. Sa sundisid oma alluvaid? Oled rikkunud korruptsiooniseadust, sest sooritasid tehingu iseendaga. Rikkusid KOKS-i, sest pangaarvele laekus raha.

Hr Kallasvee. See oli kollegiaalne otsus. Ma ei näe eetilist ega majanduslikku eksimist.

Isamaaliidu fraktsiooni  esimees Raimond Lunev.
Ettepanek: Lõpetada täna arutelu ja määrata uus juhatuse toimumise koosoleku aeg, et saaks kujundada oma seisukoha.

Hr Schönberg. Revisjoni läbiviimine on korrektne käik olukorrast ülevaate saamiseks. Oleme korrektne linn ja soovime ka fraktsioonis asja arutada.

Kommunaalkomisjoni esimees Toivo Hein. Minu meeleolu tõuseb: 1. Lõpuks on ka Haapsalus opositsioon ja siit ka hea õppetund. 2. Teades kritiseerijate tausta, ajab lugu mind naerma. Tervitan sellist diskussiooni. Minu jaoks on praegu toimuv teater.

Hr Kanepi. Matemaatiliselt on küll rahaline kokkuhoid, teine lugu on vaadata tegevust seadustest lähtudes.
Ettepanek: linnavalitsusel saavutada tulemus, kus ajakirjanike kirjutatud artiklid oleks linnavalitsusel eelnevalt võimalik läbi lugeda, näiteks kõne all olevas artiklis oli kaks probleemset viga.
Hr Ammas. Linnavalitsus saab ise otsustada, kas tellib juriidilise ekspertiisi. Volinikud saavad teha arupärimise ja kasutada muid reglemendiga lubatud viise.

Hr Väli: revisjonikomisjoni tegevuse ettekandmiseks juhatuses tuleb määrata aeg. Ettepanek on anda komisjonile revisjoni läbiviimiseks üks nädal ja juhatus kokku kutsuda neljapäeval, 27.02.03.

Hr Maiste. Enne volikogu istungit peab juhatusel olema konkreetne ülevaade ja kujundatud seisukoht.

OTSUSTATI: Linnavolikogu juhatuse koosolek toimub neljapäeval, 27. veebruaril kell 15, kus kuulatakse ära revisjonikomisjoni arvamus läbiviidud revisjonist.

Andres Ammas
Juhataja							Elvi Puda
								Protokollija